**Forklaring og Regler**

Del klassen op i 4 hold

Der skal laves sedler med forskellige begreber inden for et emne f.eks. Geometri.

Dette kan læreren gøre eller eventuelt kan modstanderholdene lave sedlerne til deres modstandere.

En fra holdet, skal op til tavlen, og skal så trække en seddel.

På en af sedlerne kunne der f.eks. stå ”Pythagoras læresætning”

Den, der har trukket ”Pythagoras læresætning”, skal så forklare hvad Pythagoras læresætning er, uden at nævne selve begrebet/ordet. Resten af holdet skal så gætte hvad der er trukket - altså hvilket ord, der står på sedlen.

Eleven kunne så sige:

”a2+b2=c2”, ” det bruges til, at beregne siderne i en retvinklet trekant” ”det er noget en gammel græker har skrevet”

Holdet har så 1 minut til at gætte, og svarer de rigtigt, får de 1 point.

Derefter er det så det næste holds tur.

**Idéer til begreber i Geometri**

Centimeter, meter, 1m2, 1m3

Hypotenuse, kateter, Vinkelsum, vinkelhalveringslinie

Rumfang af en cylinder,

Kube, Retvinklet trekant,

Pi, Radius, diameter